Document ID: 31981R1223

KOMISSION ASETUS (ETY) N:o 1223/81,
annettu 7 päivänä toukokuuta 1981,
öljysiementen näytteiden otosta ja esikäsittelystä sekä öljy-, epäpuhtaus- ja kosteuspitoisuuden määrittämisestä annetun asetuksen (ETY) N:o 1470/68 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 3454/80(), ja erityisesti sen 26 artiklan 3 kohdan ja 27 artiklan 5 kohdan,
sekä katsoo, että
komission asetuksessa (ETY) N:o 1470/68(), sellaisena kuin se on viimeksi muutettuna asetuksella (ETY) N:o 72/77(), vahvistetaan komission asetuksen (ETY) N:o 1204/72(), sellaisena kuin se on viimeksi muutettuna asetuksella (ETY) N:o 22/81(), 33 artiklassa säädettyjen toimien perustana käytetyn erän enimmäispaino; rapsin, rypsin ja auringonkukan siementen osalta hallinnolliset ja kaupalliset käytännöt edellyttävät painoltaan suuremman erän määritystä; sen vuoksi olisi muutettava näiden siementen osalta erän enimmäispainoa sekä rapsin ja rypsin siementen määritykseen käytettävän kokoomanäytteen enimmäispainoa, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1470/68 1 artiklaan seuraavat kohdat:
"6. Liitteen I määräyksistä poiketen 2.1, 2.2, 5.1, 5.2, 5.3 ja 6.4 kohdassa tarkoitetun erän enimmäispainoksi vahvistetaan rapsin ja rypsin siementen osalta 500 tonnia ja auringonkukan siementen osalta 1 000 tonnia.
7. Liitteen I määräyksistä poiketen 6.4 kohdassa tarkoitetun kokoomanäytteen enimmäispainoksi vahvistetaan rapsin ja rypsin siementen osalta 100 kilogrammaa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä toukokuuta 1981.

Labels: 3
17